Zrušuje všeobecne záväzné nariadenie č. 2/1994 v znení všeobecne záväzných nariadení ... 
Zmenené a doplnené všeobecne záväzným nariadením č. 12/2008.

Všeobecne záväzné nariadenie
hlavného mesta Slovenskej republiky Bratislavy
č. 4/2007
z 31. mája 2007,
ktorým sa vyhlasuje záväzná časť územného plánu hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

§ 1
(1) Týmto všeobecne záväzným nariadením sa vyhlasuje záväzná časť územného plánu hlavného mesta Slovenskej republiky Bratislavy. 
(2) Priestorové vymedzenie riešeného územia územného plánu hlavného mesta Slovenskej republiky Bratislavy tvorí územie hlavného mesta Slovenskej republiky Bratislavy, ktoré je vymedzené hranicami katastrálnych území Staré Mesto, Ružinov, Nivy, Trnávka, Vrakuňa, Podunajské Biskupice, Vinohrady, Nové Mesto, Rača, Vajnory, Karlova Ves, Dúbravka, Lamač, Devín, Devínska Nová Ves, Záhorská Bystrica, Petržalka, Jarovce, Rusovce a Čunovo.

§ 2
Záväznú časť územného plánu hlavného mesta Slovenskej republiky Bratislavy tvorí:
a)	Textová časť C. Záväzná časť, ktorá obsahuje návrh regulatívov územného rozvoja so zásadami priestorového a funkčného využívania územia a návrh verejnoprospešných stavieb, je uvedená v prílohe č. 1 tohto nariadenia,
b)	Grafická časť Záväzná časť, ktorá obsahuje
1.	výkres č. 2. 1. Priestorové usporiadanie a funkčné využitie územia – komplexné riešenie,
2.	výkres č. 2. 2. Regulačný výkres,
3.	výkres č. 3. Verejné dopravné vybavenie,
4.	výkres č. 4. 1. Zásobovanie vodou,
5.	výkres č. 4. 2. Odkanalizovanie, vodné plochy a vodné toky,
6.	výkres č. 4. 3. Zásobovanie elektrickou energiou,
7.	výkres č. 4. 4. Zásobovanie plynom,
8.	výkres č. 4. 5. Zásobovanie teplom, produktovody, ropovody a kolektory,
9.	výkres č. 4. 6. Telekomunikácie,
10.	výkres č. 5. Ochrana prírody, tvorby krajiny a územný systém ekologickej stability,
11.	Verejnoprospešné stavby a stavby vo verejnom záujme – schéma zariadení dopravy, technickej vybavenosti a odpadového hospodárstva,

je uvedená v prílohe č. 2 tohto nariadenia.

§ 3
Dokumentácia schváleného územného plánu hlavného mesta Slovenskej republiky Bratislavy je uložená a možno do nej nahliadnuť na hlavnom meste Slovenskej republiky Bratislave, na mestských častiach hlavného mesta Slovenskej republiky Bratislavy a na Krajskom stavebnom úrade v Bratislave.

§ 4
Zrušuje sa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, všeobecne záväzného nariadenia č. 4/1998, všeobecne záväzného nariadenia č. 6/1998, všeobecne záväzného nariadenia č. 7/1998, všeobecne záväzného nariadenia č. 8/1998, všeobecne záväzného nariadenia č. 10/1998, všeobecne záväzného nariadenia č. 11/1998, všeobecne záväzného nariadenia č. 12/1998, všeobecne záväzného nariadenia č. 13/1998, všeobecne záväzného nariadenia č. 6/1999, všeobecne záväzného nariadenia č. 1/2000, všeobecne záväzného nariadenia č. 7/2000, všeobecne záväzného nariadenia č. 8/2000, všeobecne záväzného nariadenia č. 9/2000, všeobecne záväzného nariadenia č. 2/2001, všeobecne záväzného nariadenia č. 3/2001, všeobecne záväzného nariadenia č. 8/2001, všeobecne záväzného nariadenia č. 10/2001, všeobecne záväzného nariadenia č. 11/2001 v znení všeobecne záväzného nariadenia č. 15/2001, všeobecne záväzného nariadenia č. 5/2002, všeobecne záväzného nariadenia č. 8/2002, všeobecne záväzného nariadenia č. 9/2002, všeobecne záväzného nariadenia č.12/2002, všeobecne záväzného nariadenia č. 1/2003, všeobecne záväzného nariadenia č. 4/2003, všeobecne záväzného nariadenia č. 2/2004, všeobecne záväzného nariadenia č. 1/2005 a všeobecne záväzného nariadenia č. 7/2005. 

§ 5
Toto všeobecne záväzné nariadenie nadobúda účinnosť 1. septembra 2007.

Ing. Andrej Ďurkovský
primátor

Príloha č. 1
k všeobecne záväznému nariadeniu
č. 4/2007

ÚZEMNÝ PLÁN HLAVNÉHO MESTA SR
BRATISLAVY

TEXTOVÁ ČASŤ

C. Záväzná časť

Príloha č. 2
k všeobecne záväznému nariadeniu
č. 4/2007

ÚZEMNÝ PLÁN HLAVNÉHO MESTA SR
BRATISLAVY

GRAFICKÁ ČASŤ

Záväzná časť